kardosdrur/scandi-wiki huggingface dataset:
Cycle Collstrop

Cycle Collstrop var et svensk cykelhold som holder til i Belgien. Holdet var en fortsættelse af det belgiske hold MrBookmaker.com og Unibet.com, og fik ProTour-lisens i december 2006.

I lighed med Astana Team er de ikke garanteret at komme med i alle ProTour-løbene 2007-sæsonen pga. uenighed mellem UCI og flere løb-arrangører. I tillæg har de haft problemer med at få stillet i cykelløb i Frankrig. Dette er fordi at det hævdes at de strider mod fransk lov når sponsoren er et netsted for gambling.

15. august 2007 blev det offentliggjort at holdet lukker efter 2007-sæsonen, blandt andet fordi de ikke kom til start i en eneste Grand Tour.

2007

Rytterne

Sejre

Kilder

Eksterne links 
 Officiel hjemmeside 

Ophørte cykelhold fra Belgien
Etableret i 2001
Ophørt i 2008
Philipp Heerwagen

Philipp Heerwagen (født 13. april 1983 i Kelheim) er en tysk fodboldspiller, der spiller for FC St. Pauli. Han har tidligere spillet for blandt andet Bayern München.

Eksterne henvisninger 

Fodboldspillere fra Tyskland
Fodboldspillere fra FC Bayern München
Rashi

Rashi er akronym for rabbi Shlomo Jitzchaki (ben Jitzchak) (1040–1105), der var forfatter til nogle af de mest benyttede Tanakh- og Talmudkommentarer. Hans Tora-kommentar var den første trykte bog på hebraisk (Rom, 1475).

Livsforløb 
Født i Frankrig, hvor han boede det meste af sit liv. Her ledte han en jeshiva i Troyes. De sidste år af sit liv tilbragte han i Worms, Tyskland, hvor han ligeledes ledte en jeshiva. Rashi blev i sit skrivearbejde hjulpet af tre døtre, der var så dygtige, at de også var i stand til selvstændigt at studere. Mindst en af dem skulle efter sigende have lagt tefillin.

Referencer 

Rabbinere
Personer fra Troyes
Skovkrogen

Skovkrogen ved Haarby var indtil ca. 1798 ubebygget skov og mark, og er ny udstykket til bebyggelse.

Tilhørsforhold
Skovkrogen tilhørte oprindelig godset Løgismose. I 1790'erne var ejeren af Løgismose, Grev Adam Frederik Trampe den Yngre, blevet så træt af at være godsejer, at han besluttede at sælge alle sine ejendomme. Han solgte i 1798-99 de fleste af de bøndergårde, der hørte til Løgismose og derudover også en stor del af hovedgårdens jord. Herved blev også jorderne i Skovkrogen solgt.

Uddeling
En stor del hørte under gårde i Nellemose, og er senere udmatrikuleret under Nellemose ejendomslav i Dreslette Sogn med matrikelnumre fra 31 og opad. En del hørte til Strærup og er senere matrikuleret som Strærup Skovhaver, under Haarby Sogn. En mindre del, som formodentlig bl.a. var hovedgårdsjord under Løgismose, er matrikuleret under Mullerød ejendomslav i Dreslette Sogn. Det medførte, at der skete en kraftig udflytning til Skovkrogen og en tilsvarende bebyggelse i de følgende år fra 1799 og fremover.

Assens Kommunes geografi
Naturområder i Danmark
Glory to the Brave

Glory to the Brave er heavy metalbandet HammerFalls debutalbum som blev udgivet i 1997. Det var deres første album trods at bandet havde været til siden 1993 hvor de mest optrådte på de lokale scener og til konkurrencer. "Steel Meets Steel" var komponeret af Oscar Dronjak inden bandet overhovedet blev til. Albummet blev først udgivet gennem det hollandske pladeselskab Vic Rocords men senere købte Nuclear Blast rettighederne.

Dette er også det første album hvor bandets ridder-maskot Hector dukker op på CD-omslaget.

Spor 
 "The Dragon Lies Bleeding" – 4:22
 "The Metal Age" – 4:28
 "HammerFall" – 4:47
 "I Believe" – 4:53
 "Child of the Damned" – 3:42
 "Steel Meets Steel" – 4:02
 "Stone Cold" – 5:43
 "Unchained" – 5:38
 "Glory to the Brave" – 7:20
 "RavenLord (Bonus Track)" – 3:31

Musikere 
 Joacim Cans – Vokal & baggrundsharmoni
 Oscar Dronjak – Guitar & bagvokal
 Fredrik Larsson – Bas & bagvokal Glenn Ljungström – Guitar Patrik Räfling – Trommer''

Eksterne henvisninger 
 

Hammerfall-album
Metalalbum
Album fra 1997
Debutalbum fra 1997
AG2R Citroën Team

AG2R Citroën Team er et fransk cykelhold.

Holdet fik ikke licens til den første ProTour i 2005, og var derfor afhængig af at blive inviteret til de store franske cykelløb som Paris-Nice, Paris-Roubaix og Tour de France. Efter at have fået kontrakt med stærke ryttere som Francisco Mancebo og Christophe Moreau, fik holdet tildelt ProTour-licensen fra det nedlagte Fassa Bortolo-hold. AG2R var det eneste reelle valg efter at Comunidad Valenciana trak sig og Fassa Bortolos gamle sportsdirektør Giancarlo Ferrettis nye hold ikke havde de nødvendige midler, som måtte til for at stille op i ProTouren.

Sæsoner

2023

Sejre

2022

Sejre

2021

Sejre

2020

Sejre

2019

Sejre

2018

Sejre

Referencer

Eksterne henvisninger 

Cykelhold fra Frankrig
Etableret i 1992
Kickers Offenbach

Kickers Offenbach er en tysk fodboldklub fra Offenbach am Main, der i øjeblikket ligger i Regionalliga Südwest. Klubben vandt i 1970 DFB-Pokal, den tyske pokalturnering.

Historie 
Klubben blev grundlagt i 1901, da en gruppe utilfredse fodboldspillere fra etablerede klubber i området mødtes på Restaurant Rheinischer Hof i Offenbach.

I de første år var klubben med fremme i tysk fodbold, og før Bundesligaens indførelse i 1963 blev klubben vicemestre to gange. Klubben blev på trods af sine gode præstationer i årene før overset, da de 16 hold til Bundesligaen skulle udvælges. Til stor fortrydelse gik en af pladserne til nabo-rival-klubben Eintracht Frankfurt. I 1968 debuterede klubben dog i Bundesligaen, men uden succes, siden det blev til en hurtig nedrykning samme sæson. I 1970 kom klubben op igen – samme år som den vandt pokalturneringen – men igen rykkede klubben ned.

1970'erne blev et sort årti for klubben, men i 1983 rykkede klubben igen op i Bundesligaen, dog kun for en enkelt sæson. I 1985 betød økonomiske problemer nedrykning til de lavere rækker. Først i 2000 kom klubben igen i 2. Bundesliga, dog kun for en enkelt sæson. I 2005 kom klubben op igen, men i 2008 rykkede klubben ned i den netop oprettede Dritte Liga. På grunden af økonomiske problemer rykkede klubben ned til Regionalliga Süd i 2013.

Resultater

Titler 

Tyske mesterskab
 Sølv (2): 1950, 1959

Tysk pokalvinder
 Vinder (1): 1970

Kendte spillere 
  Rudi Völler
  Dieter Müller
  Uwe Bein
  Oliver Reck
  Hermann Nuber
  Winfried Schäfer
  Sigfried Held
  Engelbert Kraus
  Erwin Kremers
  Helmut Kremers

Danske spillere 
  Lars Bastrup
  Ole Budtz

Eksterne henvisninger 

 Kickers Offenbachs officielle hjemmeside

Offenbach, Kickers
Etableret i 1901
Offenbach am Main
Fanejede fodboldklubber
Johan Larsson (musiker)

Johan Larsson (født 21. februar 1969) er en bassist fra Göteborg som er mest kendt for at være et medlem af In Flames, men også et medlem af Ceremonial Oath og HammerFall. Af In Flames albums var Larsson med til at indspille Lunar Strain, Subterranean, The Jester Race og Whoracle.

I januar 2006 gjorde Johan en overraskende optræden i San Francisco da han spillede bas for In Flames i sangen "Behind Space."

Eksterne henvisninger 
 

Heavy metal-musikere fra Sverige
Bassister fra Sverige
Personer fra Göteborg
Inge Krogh

Inge Marie Krogh (født 13. november 1920 i Odense, død 6. februar 2023 i Horsens) var folketingsmedlem (1973-1984) for Kristeligt Folkeparti. Hun blev medlem af partiet i 1970. Hun udgav i 2007 en selvbiografi, der omhandler hendes politiske liv og Kristeligt Folkepartis dannelse i 1970.

Referencer

Eksterne henvisninger 
 Inge Krogh i Dansk Kvindebiografisk Leksikon
 Artikel om hendes selvbiografi 

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra Kristendemokraterne
Personer fra Odense
Psykiatere fra Danmark
Personer i Dansk Kvindebiografisk Leksikon
Selvbiografer fra Danmark
Hundredårige
Søren Jensen (fodboldspiller)

Søren Tougaard Jensen (født 1. marts 1984) er en tidligere dansk fodboldspiller, som startede sin fodboldkarriere i Superligaklubben Viborg FF. Han sluttede sin karriere hos FC Fredericia.

Han er født i den lille by Løvel, som cirka ligger 8 km fra Viborg. Han kom til OB i vinterpausen i sæsonen 2005/2006 med henblik på at få spilletid. Dette har været svært for ham, men med en plads i startopstillingen i 6 ud af de sidste 7 kampe i efterårssæsonen 07/08, kom han op på 40 kampe i den blå-hvide trøje. Han har vist, hvad han kan, de gange han har fået chancen på banen, for U21-landsholdstræner Keld Bordinggaard har ved nogle lejligheder udtaget ham til det danske U21-landshold.
Han opnåede imidlertid ikke det store gennembrud hos OB, og blev i juni 2008 solgt til den norske tippeligaklub Odd Grenland på en kontrakt for 3½ år.

I februar 2010 blev Søren Jensen udlejet til Randers FC i den danske SAS Liga. Her var han udset til at skulle erstatte venstrebacken David Addy, der skiftede fra Randers FC til den portugisiske storklub FC Porto. Randers FC's lejemål af Søren Jensen varede frem til sommerpausen 2010, hvorefter han fik en 1 årig kontrakt med klubben.

I sommeren 2011 skiftede han til AC Horsens på en kontrakt gældende til sommeren 2014.

Referencer

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldspillere fra Odds BK
Fodboldspillere fra Viborg FF
Fodboldspillere fra Randers FC
Fodboldspillere fra AC Horsens
Fodboldspillere fra FC Fredericia
Studenter fra Viborg Katedralskole
Cyanohydrin

Cyanohydriner er en gruppe af kemiske forbindelser der indeholder den funktionelle gruppe cyanohydrin. Den findes i organiske forbindelser og har formlen R2C(OH)CN, hvor R kan være H, eller en alkyl- eller arylgruppe. I industrien er cyanohydriner vigtige startmolekyler i syntesen af carboxylsyrer, bl.a. nogle aminosyrer. Cyanohydriner kan dannes ved cyanohydrinreaktionen, som er en reaktion mellem blåsyre og et aldehyd eller en keton i tilstedværelse af natriumcyanid som katalysator:

RR’C=O + HCN → RR’C(OH)CN

I denne raktion angriber den nukleofile CN−-ion det elektrofile carbonylkulstofatom i ketonen, hvorefter carbonylgruppens iltatom protoneres af HCN og der dannes en ny cyanidanion som kan indgå i en ny reaktion.

Eksempler på cyanohydriner 
Acetonecyanohydrin (CAS# 75-86-5, kogepunkt 95 °C), (CH3)2C(OH)CN er cyanohydrinet af acetone. Det bruges til fremstilling af andre cyanohydriner.

Mandelonitril (CAS# 532-28-5, kogepunkt 170 °C) er den kemiske forbindelse med formlen C6H5CH(OH)CN. Denne cyanohydrin findes i små mængder i frugter der indeholder kerner.

Glycolonitril (CAS #107-16-4) har formlen HOCH2CN. Det er den simpleste mulige cyanohydrin, den dannes fra formaldehyd.

Kilder 

Funktionelle grupper
Kim Cattrall

Kim Victoria Cattrall (født 21. august 1956 i Widnes (nær Liverpool)) er en engelskfødt skuespiller, delvis opvokset i Canada. Hun er bl.a. kendt for sin rolle som Samantha Jones i den amerikanske tv-serie Sex and the City. For denne rolle er hun blev nomineret til en Emmy Award og en Golden Globe Award.

Biografi 
Cattrall er datter af Dennis og Shane Cattrall og har tre søskende. I 1957 emigrerede familien til Courtenay, British Columbia i Canada. Som 11-årig vendte hun sammen med sin mor tilbage til England pga. af oldemoderens sygdom. Da moderen returnerede til Canada, fik hun fik lov til at blive et år mere på egen hånd, hvor hun fik undervisning ved London Academy of Music and Dramatic Art (LAMDA).

Karriere 
I 1972 vendte hun tilbage til Canada og afsluttede sin skolegang samme år. Umiddelbart herefter rejste hun til New York, hvor hun blev optaget på American Academy of Dramatic Arts. Hun fik sin scenedebut i en opsætning af The Rocky Picture Horror Show, og hun har siden med med mellemrum optrådt i teaterproduktioner: i 1985 som Masha i Tre Søstre af Anton Tjekhov, i 1986 i Vild Honning af Anton Tjekhov (sammen med Ian McKellen), i 1989 i Misantropen af Molière på Goodman Theatre i Chicago og i 1992 titelrollen i Frøken Julie af August Strindberg på McCarter Theatre i Princeton (New Jersey). I 2005 spillede hun hovedrollen som den lammede kvinde i Brian Clarks skuespil fra 1972, Det er vel mit liv?, i London. Rollen er oprindeligt skrevet for en mand, og stykket er filmatiseret i 1981 med Richard Dreyfuss i rollen.

Kort tid efter endt uddannelse indgik hun en femårig filmkontrakt med filminstruktøren Otto Preminger og fik sin filmdebut i Premingers Rosebud i 1975. Hun har siden medvirket i en lang række film og tv-serier.

Fodnoter

Eksterne henvisninger 

 
 Kim Cattrall, biografi
 "Kim Cattrall: all work, lust and foreplay" – interview i The Sunday Times 11. maj 2008
 What's on Stage Review 29. januar 2005
 kim-catrall-biography 

Skuespillere fra England
Jacob Christensen (Kristeligt Folkeparti)

Jacob Christensen (født 17. juni 1925 i Fredericia, død 4. februar 2017 i København) var en dansk læge. Han var landsformand for Kristeligt Folkeparti fra partiets skabelse i 1970 og indtil 1973, hvor han blev afløst af Jens Møller.

Jacob Christensen var overlæge fra Horsens. På et hovedbestyrelsesmøde i marts 1973 udvandrede han efter anklager for ikke at være tilstrækkeligt kristelig. Dernæst meldte han sig ind i Centrum-Demokraterne.

Udgivelser:
 Æbler i en skål, digte 1967.
 Hvad skal det andet køn bruges til?, sexologi 1969.
 Dødskriteriet (medforfatter), debatbog 1972.
 Lyrikårbogen 1973, 1974 og 1977 (medforfatter), digtantologier.
 Hvorfor, Le?, roman 1981.
 Sådan styres Danmark (medforfatter), lærebog 1981.
 Dronning, digtcyklus 1990.
 Den Gamle, roman 1991.
 Gider du lige (Lægeforeningen), erindringsbog 2002.

Kilder 
 David Rehling, "Glad som en kristen eller sippet", Information.dk, 16. oktober 2004.

Politikere fra Kristendemokraterne
Læger fra Danmark
Selvbiografer fra Danmark
Personer fra Horsens
Dansksprogede forfattere fra Danmark
Personer i Kraks Blå Bog (afdøde)
Jens Møller (politiker)

Jens Jørgen Møller (født 5. januar 1921 i Gerlev, død 27. april 2015 i Kolding) var landsformand for Kristeligt Folkeparti i perioden 1973-1979. Han afløste Jacob Christensen og blev efterfulgt af Flemming Kofod-Svendsen. Under denne periode var han bl.a. formand for partiet, da de første gang kom i Folketinget. Senere opstod der uenighed internt i partiet om bl.a. EU-spørgsmål, der fik Jens Møller til at gå til Det Konservative Folkeparti, for hvem han sad i Kolding Byråd. I 2008 meldte han sig ind i Kristendemokraterne igen, hvor han også er æresmedlem.

Liv og karriere 

Handelseksamen fra Niels Brock, senere landbrugsuddannet. Han arbejdede som lærer ved Nr. Nebel Realskole.

Under krigen var han modstandsmand med opgaver som at oplyse personer om, at de stod på nogle af nazisternes bortførelseslister og at sprænge dæk på tyske militærkøretøjer.

Senere blev han meget interesseret i religiøse spørgsmål, hvor et trosafklarende vendepunkt blev da han en aften ville have et bevis for Guds eksistens og fik to stjerneskud i træk som svar. Han kom på missionsskole, tog en teologisk uddannelse og var udsendt som præst og missionær i Sydindien for Dansk Missions Selskab.

Han konverterede i 1960 til den katolske kirke.

Han har også været forstander for Sankt Birgittas Skole, som han omdøbte til det mere folkelige Sankt Ibs Skole, der ligger i Horsens, og hvor hans ældste søn Michael har været underviser i en årrække. Senere virkede han som overlærer ved Sankt Michaels Skole i Kolding.

Han blev medlem af Kristeligt Folkeparti i 1970, var formand 1973-1979 og repræsenterede i denne periode partiet i Folketinget. Jens Møller blev den første partiformand i danmarkshistorien, der ikke blev genvalgt, uden at partiet røg ud af folketinget. Siden er det kun sket for Anders Samuelsen (LA).

Derefter var han i to perioder medlem af Kolding byråd. Han meldte sig ud af Kristeligt Folkeparti i 1992, da partiet gik imod Maastricht-traktaten.

Forfatterskab 
 Sejre og Nederlag ().

Familie 

Han var gift med Gudrun, med hvem han havde tre børn, Michael, Jo og Flemming. Den mellemste søn er kunstmaler og den yngste søn Flemming Møller har været medlem af Folketinget for Venstre, hvor han besad posten som EU-, Grønlands- og Dyrevelværdsordfører.

Referencer

Eksterne henvisninger 
 
 Jørgen Steens: "Kristeligt Folkeparti var en misforståelse" (Kristeligt Dagblad 21. august 2008)

Modstandsfolk fra Danmark
Politikere fra Kristendemokraterne
Kristne missionærer
Medlemmer af Kolding Byråd
Selvbiografer fra Danmark
Folketingsmedlemmer i 1970'erne
Kommunalbestyrelsesmedlemmer fra Det Konservative Folkeparti
Missionærer fra Danmark
Katolikker fra Danmark
Dansksprogede forfattere fra Danmark
Personer i Kraks Blå Bog (afdøde)
Lærere fra Danmark
Medlemmer af DRs bestyrelse (tidligere Radiorådet)
Kristin Davis

Kristin Landen Davis (født 23. februar 1965 i Boulder, Colorado) er en amerikansk Golden Globe og Emmy-nomineret skuespiller, producer og filantrop, bedst kendt for sin rolle som Charlotte York i tv-serien Sex and the City og de efterfølgende to spillefilm. Hun har arbejdet med flygtningehjælp i samarbejde med Oxfam og FN. Hun er mor til to adopterede børn.

Karriere 
Mellem 1998-2004 var hun aktuel i komedieserien Sex and the City på HBO, hvilket blev hendes internationale gennembrud. Davis spiller kunst-kuratoren Charlotte York. For seriens sjette og afsluttende sæson modtog hun både en Golden Globe og Emmy nominering for hendes skuespilspræstation. Hun genopførte rollen i biograf-filmene Sex and the City og Sex and the City 2, der begge var publikumssucceser i Danmark.

Hun har haft gæsteroller i flere komedie-serier, heriblandt Seinfeld, Will & Grace, samt den syvende sæson af Friends. Hendes filmografi inkluderer Journey to the Mysterious Island (2012) overfor Dwayne 'The Rock' Johnson, Parterapi i Paradis (2009) overfor Vince Vaughn, The Shaggy Dog (2006) overfor Tim Allen og julekomedien Deck the Halls (2006) overfor Danny DeVito og Matthew Broderick.

I 2015 var hun aktuel som producer på dokumentar-filmen Gardeners of Eden, der omhandler den ulovlige handel med elfenben og truende fare for udrydelse af elefanter. I 2019 var hun var hun krediteret som skuespiller og producer på Netflixs julefilm Holiday in the Wild, optaget delvis i Zambia og Sydafrika.

Filantropi 
Davis har været aktiv med velgørenhedsarbejde. Hun har arbejdet med organisationen Oxfam, hvor hun hjalp med at skabe opmærksomhed omkring Dadaab flygtningelejren i Kenya der blev udsat for masseødelæggelser som følge af tørke i området. I 2014 indledte hun et samarbejde med FN's Flygtningehøjkommissariat og blev nævnt Goodwill Ambassadør for organisationen i 2017. Hun har samarbejdet med elefant-organisationen The David Sheldrick Wildlife Trust siden 2009.

Privat 
Davis er mor til to børn, som hun begge har adopteret alene.

Henvisninger

Referencer 

Skuespillere fra Colorado
Tv-skuespillere fra USA
Personer fra Boulder
Rot-Weiss Essen

Rot-Weiss Essen er en tysk fodboldklub fra Essen, der spiller i den tredje bedste tyske række, 3. Liga. Klubben er opkaldt efter sin spilledragt.

Historie 
Klubben blev grundlagt i 1907 under navnet SV Vogelheim. I 1923 tog den det nuværende navn.

I 1938 var klubben for første gang med i topstriden i tysk fodbold. Efter 2. verdenskrig befandt klubben sig i den næstbedste række, men allerede i 1952 lykkedes det at rykke op. Året efter kom første titel i hus, da klubben vandt pokalturneringen med 2-1 over Alemannia Aachen og to år senere kom det nationale mesterskab i hus. Derefter gik det ned ad bakke, og i 1961 rykkede klubben ned.

Første gang klubben rykkede op i Bundesligaen var i 1966, men det blev til en hurtig nedrykning, og siden har tilværelsen været blandet med flere op og nedrykninger mellem Bundesligaen og 2. Bundesliga. 1980'erne og 90'erne bød også på 3 tvangsnedrykninger på grund af dårlig økonomi. Alligevel kom klubben i 1994 til finalen i pokalturneringen, som dog blev tabt til Werder Bremen.

I 2004 kom klubben tilbage til 2. Bundesliga, men rykkede straks ned igen. I 2006 kom klubben igen op i 2. Bundesliga, men igen rykkede klubben straks ned.

Resultater

Titler 

Tyske mesterskab
 Vinder (1): 1955

Tysk pokalvinder
 Vinder (1): 1953
 Sølv (1): 1994

Tysk amatørmester
 Vinder (1): 1992
Regionalliga West

 Vinder (1): 2022

Nedre Rhin Cup 

 Vinder (10): 1995, 2002, 2004, 2008, 2011, 2012, 2015, 2016, 2020, 2023
 Sølv (4): 2009, 2010, 2017, 2018

Vesttysk pokalturnering

 Vinder (2): 1952, 1973  
 Sølv (2): 1953, 1956

Kendte spillere 
  Otto Rehhagel
  Horst Hrubesch
  Helmut Rahn
  Mario Basler
  Mesut Özil

Danske spillere 
  Peter Foldgast
  Peter Dahl
  Flemming Lund
  Bjarne Goldbæk
   Karim Zaza
  Karsten Jensen
  Lennart Lynge Larsen

Eksterne henvisninger 

 Rot-Weiss Essens officielle hjemmeside

Noter 

Essen, Rot-Weiss
Etableret i 1907
Essen
Frederik 5. af Pfalz

Frederik V () (26. august 1596 – 29. november 1632) var kurfyrste af Pfalz fra 1610 til 1623) og konge af Bøhmen som Frederik I (Tjekkisk: Fridrich Falcký) fra 1619 til 1620. Hans korte regeringstid gav ham tilnavnet Vinterkongen (tjekkisk: Zimní král).

Biografi 
 
Frederik blev født på jagtslottet Deinschwang nær Amberg i Oberpfalz som søn af og arving til kurfyrst Frederik IV af Pfalz og Louise Juliana af Nassau, datter af Vilhelm 1. af Orange og Charlotte de Bourbon-Monpensier. Han fulgte sin far som kurfyrste af Pfalz i det Tysk-romerske rige i 1610. I 1613 giftede han sig med Elizabeth Stuart, datter af Jakob 1. af England og Anna af Danmark.

I 1619 gjorde protestanterne i Bøhmen oprør mod den katolske Tysk-romerske kejser Ferdinand II og tilbød Frederik kronen. Han blev valgt, fordi han var et betydningsfuldt medlem af Den Protestantiske Union, som hans far havde grundlagt for at beskytte protestanterne i kejserriget. Frederik sagde ja til tronen, og det er ofte nævnt som det, der udløste Trediveårskrigen. Men hans allierede i Den protestantiske Union var ikke parate til at støtte ham militært og underskrev i stedet Traktaten i Ulm (1620). Hans korte regeringstid som konge af Bøhmen sluttede med hans nederlag i Slaget ved Det Hvide Bjerg den 8. november 1620 – et år og fire dage efter hans kroning. Efter slaget invaderede de kejserlige styrker Pfalz, og han måtte flygte til Holland i 1622. Kejseren udstedte en befaling, der fratog ham kurfyrstendømmet i 1623.

Han levede resten af sit liv i eksil med sin kone og børn, mest i Haag og døde i Mainz i 1632. 

Hans ældste overlevende søn Karl Ludvig, bragte slægten tilbage til magten i 1648, da krigen sluttede.

Familie og børn 
Han giftede sig med Elizabeth Stuart, datter af James I af England og Anne af Danmark i det kongelige kapel i Whitehall den 14. februar 1613, De fik følgende børn: 

 Henrik Frederik (1614–1629), Kurprins af Pfalz — (druknet)
 Karl Ludvig (1617–1680), Kurfyrste af Pfalz 1648—1680
 Elisabeth (1618–1680), Abbedisse i Herford 1667—1680
 Ruprecht (1619–1682), kendt fra den Engelske borgerkrig.
 Moritz (1620–1652), som også kæmpede i den Engelske borgerkrig.
 Louise Hollandine (1622–1709), Abbedisse i Maubuisson 1664–1709
 Ludvig (1624–1625)
 Eduard (1625–1663)
 Henriette Marie (1626–1651), Grevinde af Mongatsch
 Philip (1627–1650) 
 Charlotte (1628-1631) (1628–1631)
 Sophie (1630–1714), gift med Kurfyrst Ernst August af Hannover. 
 Gustav Adolf (1632–1641)

Eksterne links 

|-

Huset Wittelsbach
Konger af Bøhmen
Kurfyrster af Pfalz
Personer fra Trediveårskrigen
Riddere af Hosebåndsordenen
Cynthia Nixon

Cynthia Nixon (født 9. april 1966 i New York) er en amerikansk skuespiller og politiker. Hun er sandsynligvis mest kendt for sin rolle i den amerikanske serie Sex and the City, hvor hun spiller den pessimistiske advokat Miranda Hobbes. Hun kom allerede ind i showbiz, da hun var 12 år gammel. Cynthia Nixon har medvirket i en del film og serier, senest filmen One Last Thing... fra 2006.

Filmografi i udvalg 
 Det bli'r i familien Addams (1993)
 Pelikan notatet (1993)
 Igby Goes Down (2002)
 Sex and the City: The Movie (2008)
 Sex and the City 2 (2010)

Ekstern henvisning 

 

Skuespillere fra New York
Personer fra New York City